Britte jaag huis toe voor nuwe reisverbod | Maroela Media
Eurotonnel (Foto: Eurotunnel/Twitter)
Britse toeriste moes Vrydag jaag om terug te keer huis toe voor 'n nuwe reisverbod Saterdagoggend van krag sal wees.
Enigiemand wat Saterdag vanaf 04:00 van Frankryk, Nederland, Monaco, Malta, Turks- en Caicoseilande en Aruba terugkeer, sal vir 14 dae moet self-isoleer, het Grant Shapps, sekretaris van vervoer, Donderdag op Twitter gesê.
Die Eurotonnel, wat Brittanje met kontinentale Europa verbind, was Vrydag vol bespreek, aldus die amptelike Twitter-rekening.
"Ons treine na die Verenigde Koninkryk is vandag baie besig," het Eurostar gesê. Passasiers word gemaan om van stasies weg te bly tensy hulle 'n kaartjie het vir die treine, wat Brittanje met Nederland en Frankryk verbind.
P&O Ferries, wat tussen Calais en Dover bedryf word, het ook laat weet hul bote is besig en passasiers word aangemoedig om slegs met 'n geldige bespreking op te daag.
Die BBC en Sky News het berig oor rekordhoë prysverhogings vir vlugte Vrydag na Brittanje.
Frankryk is die tweede gewildste reisbestemming vir Britte naas Spanje. Na raming is daar honderde duisende Britse reisigers wat in kwarantyn sal moet bly wanneer hulle ná die spertyd terugkeer.
Die Nederlandse regering het Vrydag aangekondig dat hy nie 'n verpligte kwarantyn sal instel op reisigers wat van Brittanje terugkeer nie, maar 'n reiswaarskuwing is uitgereik, aldus 'n verklaring deur die ministerie van buitelandse sake.
Nou nou gaan die ANC regering "copy and paste" Kan mos nie vir hulle self dink nie…
Ek hoop regtig nie Vlak 2 is "on hold" nie.
Ja nuwe naam vir die ANC is "copy & paste", of CANDP. Daar is nie 'n brein sel in die hele NCCC wat kan
individuel dink nie! As die WHO se ons moet weer Vlak 5 toe dan se die NCCC hier gaad ons! Daar is nog wit besighede om toe te maak en nog 1 miljoen mense wat hulle werk moet verloor. Maar wag….die 2021 verkiesing kom.